LA UNION - Naallilaw iti maysa a van driver ditoy syudad ti San Fernando babaen iti maysa a babai a nagpammarang a taga Paig City.
Iti biktima ket managan Eric Valdez, 39, addaan ti asawa, residente ti Barangay Lingsat, San Fernando City, La Union.
Nagpabigbig met ti suspek iti nagan a Lucila Patas Anabia.
Maibasar iti police report, inarkila ti suspek iti van ni Valdez tapno mapan da idiay San Nicolas, Ilocos Norte ken singiren iti maysa a Dr. Remy a maipagarop a nakautang kenkuana ti P100,000.00
Nupay kasta, idi makadanon da iti nasao a lugar ket impambar ti suspek nga awan ti ranta da a tao.
Nagboluntaryo ni Valdez a bumulod da pay laeng ti kuwarta iti maysa nga uliteg na a nakabase idiay Badoc, Ilocos Norte.
Aganay P20,850.00 iti nabulod da a kuwarta.
Ngem idi nagturong dagitoy iti maysa a fast food chain idiay Ilocos Norte, maipagarop nga imbati isuna ti suspek, tapno mapan saraken ti doktor iti ospital, agingga a saan nan a nauray a nagsubli iti mananglim-limo a babai a nangimet ti nasao a kantidad.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn